આપણી લાઇફમાં આપણને મોજશોખ માટે કે જીવનજરૂરી કોઈ ચીજ માટે કે કોઈ અવસર-પ્રસંગે પૈસાની ખાસ જરૂર હોય, ત્યારે કોઈની પાસેથી વ્યાજે ઉછીના પૈસા લઈને આપણું કામ કરીએ. પછીથી પૈસા આપનાર એ વ્યક્તિને આપણે નિયમિત વ્યાજ ન ચૂકવીએ અને ખોટા-ખોટા વાયદા કરીને એનાથી બચવાની કોશિશ કરીએ અથવા તેની રકમ પાછી આપવામાં ગલ્લાંતલ્લાં કરીએ. પછી એ વ્યક્તિ કંટાળીને પોતાના પૈસા વસૂલ કરવા માટે આપણા પર પ્રેશર કરે ત્યારે આપણે ‘વ્યાજખોરોનો ત્રાસ’ આગળ કરીને આત્મહત્યાની ધમકી આપીએ અથવા એની સામે કાનૂની કાર્યવાહી કરીએ તો તેમાં આપણી ખાનદાની કે શાહુકારી ખરી?